Markkinat kurittivat Varman sijoituksia - Talous - Helsingin Sanomat
Talous Markkinat kurittivat Varman sijoituksia
Eläkevakuutusyhtiö Varman sijoituksista hävisi 1,5 miljardia euroa vuodessa.
Markkinat kurittivat Varman sijoituksia
Julkaistu: 26.4.2016 20:44
26.4.2016 20:44
Negatiiviset korot ja osakkeiden hintojen lasku iskivät alkuvuonna Suomen suurimman eläkevakuuttajan Varman tulokseen. Varman sijoitussalkun arvosta hävisi maaliskuun loppuun mennessä viime vuoden vastaavaan aikaan verrattuna 1,5 miljardia euroa. Varman salkussa on suomalaisten yksityisen puolen työntekijöiden eläkesäästöjä sijoitettuna runsaat 41 miljardia euroa.
Varman sijoituksista 38 prosenttia on osakkeissa. Pörssi­osakkeiden hinnat laskivat kautta maailman alkuvuonna ja tuottivat Varmalle tappiota. Kiinteistöjä salkusta on yhdeksän prosenttia, ja ne tuottivat alkuvuonnakin vakaasti. Korkosijoitukset päätyivät niukasti plussalle, sillä valtionlainojen hinnat nousevat, kun niiden korot laskevat. Korot ovat yhä laskeneet, vaikka jo nyt ollaan osin miinuksen puolella.
Euroopan keskuspankin toimet eli ohjauskoron painaminen nollaan ja valtionlainojen mittava osto-ohjelma ovat entisestään laskeneet valtioiden joukkolainojen korkoja. Yrityslainojen korot sen sijaan nousivat ja hinnat laskivat, mikä söi korkotuottoja. Varman korkosijoitussalkusta 41 prosenttia on juuri yrityslainoja. Sijoitustappio pienensi Varman vakavaraisuutta alkuvuonna 28,6 prosenttiin. Se on kuitenkin edelleen korkea taso. Sijoitusjohtaja Reima Rytsölähttp://www.hs.fi/haku/?search-term=reima+rytsola uskoo, että sijoitusmarkkinoiden tilanne kohenee kuluvalla neljänneksellä.
”Yhdysvaltojen talouskasvu vaikuttaa pitävän, eikä Kiinan tilanne ole enää täysin lohduton. Hyödykkeiden ja erityisesti öljyn hinnan toipuminen on tasapainottanut markkinatunnelmaa”, Rytsölä sanoo.
Seuraa Eläkeyhtiöt
Seuraa Sijoittaminen
Sanoman vertailukelpoinen operatiivinen tulos viime vuoden tasolla
Tokmannille uusi toimitusjohtaja Keskosta